stanford-oval/wikipedia huggingface dataset:
Alexander Kačaniklić
Ura > Maajoukkueura

Kačaniklić pelasi ensimmäisen ottelunsa Ruotsin jalkapallomaajoukkueessa elokuussa 2012. Hän oli joukkueessa mukana vuoden 2014 MM-kisojen karsinnoissa. Itse kisoihin Ruotsi ei selviytynyt.
Käännös suomeksi
Agía Paraskeví (Lesbos)

| Agía Paraskeví Αγία Παρασκευή |
| --- | --- |
 Agía Paraskevín kaupunki.
 Kunnallisyksikön sijainti
 Agía Paraskeví
 Koordinaatit: 39°14′53″N, 26°16′16″E 
Valtio:  Kreikka
Hajautetun hallinnon alue:  Egea
Alue:  Pohjois-Egean saaret
Alueyksikkö:  Lesbos
Kunta:  Länsi-Lesbos
Hallinto:  
 – Asutustyyppi:  kunnallisyksikkö, entinen kunta, kaupunki
 – Kallikrates-koodi:  530102
Väkiluku (2011):  2 497
 – Kaupunki­yhdys­kunta:  2 234
 – Kaupunki:  2 195
Aikavyöhyke:  UTC+2
 – Kesäaika:  UTC+3
Postinumero:  811 xx
Suuntanumero(t):  225x0-x
Rekisterikilpi:  MH, MY
Infobox OKVirheellinen NIMI-arvo: 
Agía Paraskeví (kreik. Αγία Παρασκευή) on Kreikan kaupunki sekä samanniminen Länsi-Lesboksen kunnan kunnallisyksikkö (Δημοτική Ενότητα Αγίας Παρασκευής, Dimotikí Enótita Agías Paraskevís) ja entinen itsenäinen kunta. Se sijaitsee Lesboksen saarella, Lesboksen alueyksikössä Pohjois-Egean saarten alueella. Koko kunnallisyksikön väkiluku on 2 497 ja varsinaisen Agía Paraskevín kaupungin väkiluku 2 195 (vuonna 2011).
Kremastín keskiaikainen silta.
Agía Paraskevín kunnallisyksikkö sijaitsee Lesboksen keskiosissa Kallonínlahden pohjoispuolella. Kaupunki sijaitsee saaren sisäosissa noin viisi kilometriä lahdelta pohjoiseen. Agía Paraskeví oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Lesboksen kunnaksi yhdessä Agiásoksen, Géran, Eresós-Ántissan, Evergétoulaksen, Kallonín, Loutrópoli Thermíin, Mantamádoksen, Míthymnan, Mytilínin, Pétran, Plomárin ja Polichnítoksen kanssa, jolloin se muuttui uuden kunnan kunnallisyksiköksi. Vuonna 2019 se tuli Kleisthenes I -suunnitelman myötä osaksi Länsi-Lesboksen kuntaa.
Kunnallisyksikön alueella sijaitsee kaksi antiikin aikaisen kohteen arkeologista aluetta, Klopedín Apollonin temppelin alue sekä Mésan temppelialue. Seudun nähtävyyksiin kuuluvat myös Chalinádoksen varhaiskristillisen, 500-luvulta peräisin olevan basilikan jäänteet sekä Kremastín bysanttilaisaikainen silta. Kaupunki on nimetty Pyhän Paraskevan mukaan.
Kunnallisyksikön osat

Agía Paraskevín kunnallisyksikkö muodostuu seuraavista kylä- ja kaupunkiyhdyskunnista ja asutuksista:
| Kylä- tai kaupunki­yhdys­kunta | Kylä, kaupunki tai muu asutus | Väkiluku (2011) |
| --- | --- | --- |
| Agía Paraskeví | Agía Paraskeví | 2 195 |
| Agía Paraskeví | Kantrí | 19 |
| Agía Paraskeví | Mésa | 20 |
| Nápi | Nápi | 263 |
Yhteensä: 2 497
Aiheesta muualla

Kuvia tai muita tiedostoja aiheesta Agía Paraskeví Wikimedia Commonsissa
Amelita Alanes

| Mitalit> Maa:   Filippiinit.Naisten yleisurheilu.Aasian kisat  | Mitalit> Maa:   Filippiinit.Naisten yleisurheilu.Aasian kisat  | Mitalit> Maa:   Filippiinit.Naisten yleisurheilu.Aasian kisat  | Maa:   Filippiinit> Naisten yleisurheilu. |
| --- | --- | --- | --- |
|  Hopeaa | Bangkok 1970 | 200 m |  |
| Aasian-mestaruuskilpailut  | Aasian-mestaruuskilpailut  | Aasian-mestaruuskilpailut  |  |
|  Kultaa | Manila 1973 | 100 m |  |
|  Hopeaa | Manila 1973 | 200 m |  |
Amelita Alanes (s. 28. helmikuuta 1952) on filippiiniläinen entinen yleisurheilija, joka kilpaili pikajuoksussa. Hän voitti hopeaa 200 metrillä Aasian kisoissa 1970. Alanes osallistui Münchenin olympialaisiin 1972, mutta ei päässyt finaaliin 100 eikä 200 metrillä. Hän oli mukana myös maansa 4 × 100 metrin viestijoukkueessa, joka hylättiin alkuerissä. Seuraavana vuonna Alanes voitti ensimmäisissä Aasian-mestaruuskilpailuissa kultaa 100 metriltä ja hopeaa 200 metriltä.
Ennätykset

100 m: 11,4 s (1974)
200 m: 24,4 (1972)
Amparan piirikunta

Amparan piirikunta (sinhaliksi අම්පාර දිස්ත්‍රික්කය, Ampāra distrikkaya, tamiliksi அம்பாறை மாவட்டம், Ampāṟai māvaṭṭam) on yksi Sri Lankan 25 piirikunnasta. Se kuuluu Itäiseen provinssiin ja rajautuu pohjoisesta Batticaloan ja Polonnaruwan piirikuntiin, lännestä Matalen, Badullan ja Moneragalan piirikuntiin, etelästä Hambantotan piirikuntaan ja idästä Intian valtamereen.
Amelita Galli-Curci

Amelita Galli-Curci
Amelita Galli-Curci (o.s. Galli; 18. marraskuuta 1882 Milano, Italia – 26. marraskuuta 1963 La Jolla, Kalifornia, Yhdysvallat) oli italialaissyntyinen, yhdysvaltalaistunut oopperalaulaja, äänialaltaan sopraano.
Galli-Curci opiskeli pianonsoittoa ja sävellystä Milanon konservatoriossa, josta valmistui vuonna 1903. Säveltäjä Pietro Mascagni kuitenkin ohjeisti häntä ryhtymään oopperalaulajaksi. Laulajana hän oli itseoppinut. Oopperadebyyttinsä hän teki Gildan roolissa Giuseppe Verdin Rigolettossa vuonna 1909 Tranissa. Myöhemmin samana vuonna hän esiintyi Roomassa Georges Bizet'n Don Procopiossa. Seuraavien vuosien aikana hän esiintyi useiden oopperayhtiöiden palveluksessa Egyptissä, Venäjällä, Espanjassa ja Etelä-Amerikassa. Vuonna 1910 sopraano meni naimisiin markiisi Luigi Curcin kanssa ja otti käyttöönsä sukunimen Galli-Curci.
Yhdysvaltain-debyyttinsä Galli-Curci teki Rigoletton esityksessä Chicagossa marraskuussa 1916. Tammikuussa 1918 hän esiintyi ensimmäisen kerran New Yorkissa Giacomo Meyerbeerin Dinorahin nimiroolissa. Marraskuussa 1920 hän teki ensimmäisen esiintymisensä Metropolitan-oopperassa La traviatan esityksessä. Ensimmäisestä miehestään eronneena hän meni vuonna 1921 uusiin naimisiin säestäjänsä Homer Samuelsin kanssa, jolloin hänestä tuli Yhdysvaltain kansalainen. Vuosina 1921–1930 Galli-Curci lauloi säännöllisesti Metropolitan-oopperassa. Hänellä oli merkittäviä rooleja muiden muassa Madama Butterflyssa, Ruusuritarissa, Lakméssa, Romeossa ja Juliassa, Lucia di Lammermoorissa ja Puritaaneissa. Galli-Curci oli suosittu levyttäjä, ja hänen merkittävien levytystensä joukossa on Rigoletton "Caro nome" -aarian tulkinta noin vuodelta 1919. Viimeisen esiintymisensä Metropolitan-oopperassa hän teki tammikuussa 1930 Sevillan parturin esityksessä. Tämän jälkeen hän jatkoi uraansa konserttiesiintyjänä.
Haitallisesti suurentuneen kilpirauhasen takia Galli-Curcille suoritettiin 11. elokuuta 1935 Chicagossa kilpirauhasen poistoleikkaus. Hän lähti Los Angelesiin sairaalasta uloskirjauksensa jälkeen 18. elokuuta. Hän esiintyi jälleen oopperassa Chicagossa Mimìn roolissa La bohèmessa marraskuussa 1936. Kriitikot eivät enää vakuuttuneet hänen äänestään, ja Galli-Curci esiintyikin tämän jälkeen vain resitaaleissa, kunnes lopetti esiintymisen vuonna 1938. 8. helmikuuta 1960 hän sai tähden Hollywood Walk of Famelle. Hänen kuolemansa marraskuussa 1963 jäi John F. Kennedyn salamurhan uutisoinnin varjoon. Vuonna 1972 kriitikko Simon Trezise luonnehti Galli-Curcia 1900-luvun parhaaksi sopraanoksi.
Aiheesta muualla

Kuvia tai muita tiedostoja aiheesta Amelita Galli-Curci Wikimedia Commonsissa
Aivovuoto (albumi)

| Aivovuoto Aivovuoto |
| --- | --- | --- |

Studioalbumin tiedot
 Julkaistu: 26. huhtikuuta 2013
 Formaatti: CD, LP, kasetti
 Tuottaja(t): K.V.N & Lobo
 Tyylilaji: rap
 Kesto: 43.57
 Levy-yhtiö: Monsp Records
Listasijoitukset
  Suomen virallinen lista: 15.
Aivovuodon muut julkaisut
|   | Aivovuoto 2013 | Vihaa karkkia EP 2013 |
Aivovuoto on Aivovuoto -nimisen rap-yhtyeen esikoisalbumi, joka julkaistiin Monsp Recordsin kautta 26. huhtikuuta 2013. Albumi julkaistiin CD:n lisäksi rajoitettuna 500 kappaleen vinyylipainoksena ja 200 kappaleen kasettipainoksena. Albumin kappaleista "Raaka keikka kolme" ja "Nyt on hyvä" on julkaistu musiikkivideot. Aivovuoto nousi parhaimmillaan 15. sijalle Suomen virallisella albumilistalla.
Aivovuoto julkaisi syksyllä 2013 kuusi minuuttia kestävän lyhytelokuvan Moukarimies. Se esitettiin ensimmäisen kerran verkossa Rumban sivustola 15. syyskuuta 2013. Elokuvan taustalla soi albumin kappale "Moukarimies".
Kappaleet

Amalgaami – 1.48
Itä Bloc Eau De Toilette – 2.09
Kivikova kalloluu – 2.31
Musta ambulanssi – 4.08 (feat. Shaka & JV)
Nyt on hyvä – 2.03
Enemmayn – 4.35 (feat. Kemmuru)
Peidinful – 3.32
Deli riumi – 2.46
Moukarimies – 3.11
Baby on Babylon – 2.52
Puhu mulle tuhmia – 0.27
Pedon sydän – 2.23 (feat. Shaka)
Raaka keikka kolme – 2.43
Samanlainen nuori – 2.29
Evoluution huippu – 1.24
Piilotajunnasta sylkee myrkkyy – 4.20 (feat. Särre & Kosola)
Arvostelut

Redrum-187:
Rumba:
Soundi:
Addison Richards

| Addison Richards |
| --- | --- |

Henkilötiedot
Syntynyt: 20. lokakuuta 1887 Zanesville, Ohio, USA
Kuollut: 22. maaliskuuta 1964 (76 vuotta) Los Angeles, Kalifornia, USA
Näyttelijä
Aktiivisena:  1933-1964
Aiheesta muualla
IMDb 
Elonet
Addison Richards (20. lokakuuta 1887 – 22. maaliskuuta 1964) oli yhdysvaltalainen elokuvanäyttelijä. Hän oli mukana yli kolmessa sadassa filmissä vuodesta 1933 vuoteen 1964.
Hän oli syntynyt Zanesvillessä Ohiossa, ja hän kuoli Los Angelesissa Kaliforniassa äkilliseen sydänkohtaukseen.
Valikoitu filmiluettelo

Tulevaisuuden miehiä (1938)
Andy Hardy ja viattomuus (1940)
Ski Patrol (1940)
Veijari villissä lännessä (1940)
Lentävät tiikerit (1942)
Taitamattomat taikurit (1942)
Adventures of the Flying Cadets (1943)
Tyynenmeren sankarit (1944)
The Adventures of Rusty (1945)
Kymmenen käskyä (The Ten Commandments, 1956)
Aiheesta muualla

Addison Richards Internet Movie Databasessa. (englanniksi)
Addison Richards Elonetissä.
Wikimedia Commonsissa on kuvia tai muita tiedostoja aiheesta .
Albatross Island

| Albatross Island |
| --- | --- |

Maantiede
Saariryhmä:  Fleurieusaaret
Vesialue:  Bassinsalmi
Pinta-ala:  0,18 km²
Valtio
Valtio:  Australia
Osavaltio:  Tasmania
Kunta:  Circular Head
Väestö
Väkiluku:  asumaton
Infobox OKNimi-testi OK: 
Albatross Island on Hunter Islandin saariryhmään kuuluva 18 hehtaarin kokoinen saari ja luonnonsuojelualue Bassinsalmella Luoteis-Tasmanian ja King Islandin välissä Australiassa. Tasmanian alkuperäisväestön kielen mukainen nimi on Tangatema.
Saari on yhdessä Black Pyramid Rock -saaren kanssa tärkeää lintualuetta, joka on kuuluisa 5 000 isoalbatrossiparin pesintäalueesta. Alueella pesivien isoalbatrossien määrä kattaa noin 40 prosenttia maailman kaikista isoalbatrosseista.
Eläimistö

Isoalbatrossien lisäksi pesiviin meri- ja rantalintuihin kuuluu sinipingviini, lyhytpyrstöliitäjä, pikkuprioni, keisarilokki, hopealokki ja sysimeriharakka. Siellä pesii yleensä vuosittain yksi valkomerikotkapari. Saarella vierailee säännöllisesti afrikanmerikarhuja ja uudenseelanninmerikarjuja. Matelijoista saarelta löytyy mm. metalliskinkki (Carinascincus metallicus) ja tasmanianpuuskinkki (Carinascincus pretiosus).
Aiheesta muualla

On Albatross Island: shy albatross and resilient scientists joined by 'starving artists' abc.net.au
Albatross Island: the remote outcrop where conservation counts theguardian.com
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Albatross Island (Tasmania)
Käännös suomeksi
Aminobentsotrifluoridi

Aminobentsotrifluoridi voi viitata johonkin seuraavista orgaanisesta yhdisteestä:
m-Aminobentsotrifluoridi
o-Aminobentsotrifluoridi
p-Aminobentsotrifluoridi
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Aminobentsotrifluoridi”, voi hakea sivunnimihaulla, laajalla sivunnimihaulla tai tekstihaulla.
Amino- ja karboksiterminaali

Tetrapeptidi. N-terminaali on vihreällä ja C-terminaali sinisellä. Yleisen käytännön mukaisesti N-terminaali on esitetty kuvassa vasemmalla ja C-terminaali oikealla.
Aminoterminaali, N-terminaali eli N-terminus on haarautumattoman aminohappoketjumolekyylin se pää, jossa on aminohappoon sitoutumaton vapaa aminoryhmä (-NH2).
Karboksiterminaali, C-terminaali eli C-terminus on haarautumattoman aminohappoketjumolekyylin se pää, jossa on aminohappoon sitoutumaton vapaa karboksyylihapporyhmä (-COOH).
N/C-terminaalit voidaan yhä määritellä N/C-terminaaleiksi vaikka niihin olisi liittynyt muita molekyylejä, kunhan liittyneet molekyylit eivät ole aminohappoja.
N/C-terminaalien käsitteitä käytetään esimerkiksi paikantamaan peptidien tai proteiinien alueita. Tätä voidaan käyttää tarkempaan rakennejaotteluun ja siten myös osoittamaan kirjallisesti/sanallisesti jonkin tietty kohta peptidin/proteiinin rakenteessa.
Käsite on hyödyllinen myös peptidien/proteiinien rakenteiden yksinkertaistetuissa esitystavoissa. Kemiassa pätevän käytännön mukaan nimettäessä tai esitettäessä aminohappoketju, edetään sen N-terminaalista vasemmalle oikealle kohti C-terminaalia. Aminohappoja voidaan esittää typistetysti niiden kirjainsymboleina. Alaniini on A ja glysiini G. Siten yleisen säännön mukaan esimerkiksi sekvenssin GGAA N-terminaali alkaa glysiinistä. AAGG-sekvenssissä N-terminaali alkaa alaniinista.
Amerikanhopeakyljet

| Amerikanhopeakyljet |
| --- | --- |
 Neonjuovakylki (Labidesthes sicculus)
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Yläluokka::  Luukalat Osteichthyes
Luokka::  Viuhkaeväiset Actinopterygii
Lahko::  Hopeakylkikalat Atheriniformes
Heimo::  Amerikanhopeakyljet Atherinopsidae  Fowler, 1903
Alaheimot ja suvut
 Alaheimo Atherinopsinae Atherinops  Atherinopsis  Basilichthys  Colpichthys  Leuresthes  Odontesthes  Alaheimo Menidiinae Atherinella  Chirostoma  Labidesthes  Melanorhinus  Membras  Menidia  Poblana 
Katso myös
   Amerikanhopeakyljet Wikispeciesissä   Amerikanhopeakyljet Commonsissa 
Infobox OKNimi-testi OK: 
Amerikanhopeakyljet (Atherinopsidae) on hopeakylkikalojen lahkon kalaheimo, jonka jäsenet elävät Etelä-, Keski- ja Pohjois-Amerikan makeissa ja suolaisissa vesissä.
Monimuotoisuus

Amerikanhopeakylkiä tunnetaan noin 115 lajia 13 eri suvusta. Näistä noin 50 lajia on sisävesikaloja, muut ovat merikaloja, joista jotkin nousevat lisääntymään jokisuiden murtoveteen.
Amerikanhopeakyljet ovat ovat pieniä ja keskikokoisia, hoikkia ja hopeanhohtoisia parvikaloja. Niillä on kaksi selkäevää. Rintaevät ovat vartalon yläosassa. Suu on pieni ja terminaalinen, silmät suhteellisen suuret. Heimon kaloilla on luonteenomainen hopeinen kylkijuova. Tämän ylä- ja alapuolella on tummemmat sivujuovat. Suomut ovat pyöreähköja ja helposti irtoavia, joko suuria (31-50 suomua kylkiviivalla) tai pieniä (yli 100 kylkiviivalla). Selkänikamien lukumäärä on 35-60.
Suurin laji Odontesthes bonariensis voi olla 52 senttimetriä pitkä, pienin Menidia colei taas korkeintaan 4,2-senttinen.
Kalat syövät eläinplanktonia, hyönteisiä ja pikkukaloja.
Chirostoma- ja Odontesthes-sukujen suurempia lajeja kalastetaan tai kasvatetaan vesiviljelyssä.
Aivujärvi

| Aivujärvi |
| --- | --- |
Valtiot:  Suomi
Maakunnat:  Pirkanmaa
Kunnat:  Pälkäne
Koordinaatit:  61°19′36″N, 24°20′12″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Hauhon alue (35.77)
Laskujoki:  oja Myllyojaan 
Järvinumero:  35.771.1.004
Mittaustietoja
Pinnankorkeus:  133,2 m  
Rantaviiva:  1,45 km  
Pinta-ala:  3,439 ha  
Saaria:  ei saaria 
 fiAivujärvi 
Aivujärvi  tai myös Ainujärvi  on Pirkanmaalla Pälkäneellä Selänsivulla sijaitseva järvi.
Maantietoa

Järven pinta-ala on 3,4 hehtaaria ja se on 700 metriä pitkä ja 50 metriä leveä. Se on kapea metsäjärvi, jolla ei ole kartan mukaan saaria. Sen rantaviivan pituus on 1,5 kilometriä. Sen rannassa on vapaa-ajan asunto, jonne tulee seututieltä 322 alkava metsätie Selänsivulta.
Vesistösuhteet

Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Hauhon alueella (35.77), jonka Ilmoilanselän alueeseen (35.771) se kuuluu. Järven vedenpinnan korkeus on 133,2 metriä mpy. Siitä lähtee koneellisesti oikaistu laskuoja, joka yhtyy alempana Myllyojaan. Myllyoja laskee Pinteleen luoteispäähän.
Aivovuoto (yhtye)

| Aivovuoto |
| --- | --- |
 Vihaa karkkia - levyn kansikuva jossa on karkeista muodostettu bändin logo, "aivogrammi"
Tiedot
Toiminnassa:  2012–
Kotipaikka:  Helsinki
Laulukieli:  suomi
Jäsenet:  Jodarok, MC   K.V.N, tuottaja   Lobo, tuottaja  
Levy-yhtiö:  Monsp Records, 2013–2020   PME Records, 2024–  
Infobox OKNimi-testi OK: 
Aivovuoto on vuonna 2012 perustettu helsinkiläinen hip hop -yhtye, jonka muodostavat MC Jodarok sekä tuottajakaksikko K.V.N & Lobo.
Historia

Aivovuoto julkaisi ensimmäisen Aivovuoto -nimisen albuminsa Monsp Recordsin kautta 26. huhtikuuta 2013. Albumi nousi parhaimmillaan Suomen virallisen albumilistan 15. sijalle. Albumin kappaleesta "Raaka keikka kolme" julkaistiin musiikkivideo helmikuussa 2013 ja kappaleesta "Nyt on hyvä" saman vuoden huhtikuussa.
Syksyllä 2013 julkaistiin Aivovuodon kuuden minuutin pituinen lyhytelokuva Moukarimies. Se esitettiin ensimmäisen kerran verkossa Rumban sivustolla 15. syyskuuta 2013. Elokuvan taustalla soi yhtyeen samanniminen kappale sen esikoisalbumiltaan.
Aivovuodon toinen julkaisu Vihaa karkkia EP julkaistiin 15. marraskuuta 2013. EP julkaistiin 500 kappaleen vinyylipainoksena ja 200 kappaleen kasettipainoksena. EP:n kappaleesta "OK" julkaistiin musiikkivideo lokakuussa 2013 ja kappaleesta "V.U.O.H.I." saman vuoden marraskuussa. Joulukuussa 2013 julkaistiin vielä musiikkivideo kappaleesta "Iso kuoppa". Albumista julkaistiin myös CD-versio 13. kesäkuuta 2014.
2. kesäkuuta 2017 Aivovuoto julkaisi toisen albuminsa Dötöx. Levy julkaistiin CD-, LP-, C-kasetti sekä digiformaatissa. Katin tavara-verkkokauppa myi levyä myös Dödstil-lehdellä tai fanipaidalla varustettuna. Yhtyeen toinen tuottaja Visa Mäkinen kommentoi albumissa olevan kyse siitä, "et ottaa niskasta kiinni itteensä ja priorisoi asioita." Rumba arvioi levyn 9,0/10,0 pistein. Albumin singlestä "Odotin että" on julkaistu myös musiikkivideo. Yhtye toteutti kappaleen poikkeuksellisessa järjestyksessä: ensin se kuvasi videomateriaalin ja sitten vasta tuotti siihen kappaleen.
Aivovuodon kolmas albumi Liikkeellä ilmestyi keväällä 2020.
Diskografia

| --- | --- |
 Albumit Aivovuoto (2013)  Dötöx (2017)  Liikkeellä (2020)  Seitseman (2024) EP:t Vihaa karkkia EP (2013)  Utopia sessiot (2019) Split-albumit Se tuli televisiosta / Sushi Drive-by (2015,  w/ Khid) Singlet ”Raaka keikka kolme” (2013)  ”OK” (2013)  ”TV” (ft. Pietari, 2014)  ”Odotin että” (2016)  ”Nosta puhelin ilmaan” (2017)  ”Joku muu uus sukunimi” (2017)  ”Tottakai” (ft. Mariska, 2017)  ”Aivan outo” (2018)  ”Naavaa” (2019)  ”Ollako vai anti-olla” (ft. Kriso, 2024)  ”Ayo party” (2024)  ”Parvi” (2024) :  Musiikkivideot ”Raaka keikka kolme” (2013)  ”Nyt on hyvä” (2013)  ”Moukarimies” (lyhytelokuva, 2013)  ”OK” (2013)  ”V.U.O.H.I.” (ft. Hannibal, 2013)  ”Iso kuoppa” (2013)  ”TV” (ft. Pietari, 2014)  ”Seinä seinä seinä seinä” (ft. Khid, 2015)  ”Fantastik Voyage” (ft. Yona, 2015)  ”YO Raps” (ft. J-Laini, 2015)  ”AI VO WU SHOW & Skeleonora’s Theme” (2015)  ”Odotin että” (2016)  ”Joku muu uus sukunimi” (2017)  ”Oonx mä pelle?” (ft. Tuuttimörkö & DJ Kridlokk 2019)  ”Kadut ei tiedä” (2019)  ”Cadaques” (2020)  ”Ollako vai anti-olla” (ft. Kriso, 2024)  ”Parvi” (2024)
Aiheesta muualla

K.V.N & Lobo SoundCloud -sivustolla
Amparo Arozamena

Amparo Arozamena (24. elokuuta 1916 México – 30. huhtikuuta 2009) oli pitkän uran meksikolaisessa televisiossa ja elokuvissa luonut näyttelijä. Hän oli Meksikon elokuvataiteen ja -tieteen akatemian kunniajäsen.
Aiheesta muualla

Amparo Arozamena Internet Movie Databasessa. (englanniksi)
Ampakiinit

Ampakiini on termi joukolle AMPA-reseptoriin vaikuttavia yhdisteitä. Ne muuttavat tarkkaavaisuutta ja valppautta sekä parantavat oppimista ja muistia. Toisin kuin aiemmin käytetyillä yhdisteillä (esimerkiksi kofeiini, amfetamiini ja ADHD:n hoidossa käytetty metyylifenidaatti), ampakiineilla ei näytä olevan yhtä pahoja pitkäaikaisia sivuvaikutuksia (esimerkiksi unettomuutta). Siksi niiden käyttöä tutkitaan monien vaikeiden sairauksien hoidossa, näihin kuuluvat Alzheimerin tauti, skitsofrenia, ADHD ja Parkinsonin tauti.
Aiheesta muualla

Ampakines.org: Ampakines (englanniksi)
Alalakh

Alalakh eli Alalah oli vanhan ajan kaupunkivaltio nykyisessä Kaakkois-Turkissa Välimeren itärannikon pohjoisosassa, niin sanotun Levantin alueella. Kaupunki oli Orontes-joen mutkassa Amuq-joen laaksossa, nykyisen Hatayn alueella. Alalakh on antiikin Antiokian, nykyisen Antakyan lähistöllä Antiokian itäpuolella.
Nykyään kaupungin rauniokumpu tunnetaan nimellä Tell Atchana/Atshana.
Historia

Paikalla asuttiin jo 3000 eaa. Mesopotamia ulotti vaikutuksensa tännekin. Akkadin ja Urin kolmannen dynastian aikoihin rakennettiin alueella palatsi, jossa oli tiilipilarinen julkisivu. Eräs Pohjois-Syyrian länsiseemiläinen hallitsija Abban luovutti kaupungin Hammurabin aikoina Jamkhadin eli Aleppon kuninkaalle Jarimlimille. Jarimlim rakennutti kaupunkiin palatseja, muureja ja portteja. Ruhtinas Irkabtum hallitsi Alalakhia Jarimlimin vasallina. Jarimlimin seuraaja oli Niqnepa, jota vastaan Alalakh nousi kapinaan, ja kapinalliset hävittivät kaupungissa olleen temppelin ja palatsin. Näihin aikoihin itäistä keramiikkaa saapui Aleppoon, jonka kanssa oli vihollisuuksia. Paikalle saapuivat hyksot, hurrilaiset ja heettiläiset kuningas Mursili I:n aikoihin.
Egypti alkoi laajentaa valtaansa uudelleen Pohjois-Syyriassa faarao Thutmosis I:n aikaan noin 1520 eaa., ja faarao teki tänne sotaretkiä. Faaraot hallitsivat myös Alalakhia rauhassa 20–30 vuotta. Paikkaa sanottiin Mukishiksi, ja kuningas Ilimilimma oli luultavasti faaraon vasallina. Ilimilimman jälkeen nousi valtaan hänen poikansa Idrimi (1480–1450 eaa.), joka joutui laajenevan Mitannin kuninkaan Paratarnan vasalliksi. Idrimi mainitsee Aleppon palatsivallankumouksen, jossa hän menetti valtansa. Idrimin aikoihin mainitaan ensi kerran nimi Kanaan, "purppuramaa", ja hapirut. Tällä alueella Idrimi oli maanpaossa. Idrimi sopi oman kertomuksensa mukaan veljensä kanssa, aihe, mikä muistuttaa Raamatun kertomusta Joosefista. Idrimi taisteli heettiläisiä vastaan. Idrimi palvoi hurrilaisia säänjumala Teshupia ja jumalatar Hepatia, ja vasta kolmantena Alalakhin Ishtaria.
Idrimin jälkeen tuli Niqmepa, joka oli Mitannin Shaushatarin vasalli. Idrimin pojanpoika Ilimilimma II siirtyi heettiläisten Suppiluliuman jälkeen heettiläisten puolelle. Sotaisat Merikansat ryöstivät Alalakhin 1193 eaa.
Aiheesta muualla

Kaivausprojektin viralliset kotisivut (Arkistoitu – Internet Archive)
Alalakh: A Late Bronze Age Capital In The Amuq Valley, Southern Turkey
Alalakh Notice and a basic bibliography.
Stone guardian lions of Alalakh
S. Riehl, "Late Bronze Age Tell Atchana" (Arkistoitu – Internet Archive) Archaeobotany at Tell Atchana (Tübingen University)
Alex Malinga

Alex Malinga (s. 27. heinäkuuta 1974 Kapchorwa) on ugandalainen yleisurheilija, joka kilpailee kestävyysjuoksussa. Hän on osallistunut maratonilla olympialaisiin kahdesti, vuosina 2000 ja 2008. Malinga sijoittui Sydneyn kisoissa 57:nneksi ja oli 31. Pekingissä 2008. Hän oli samalla matkalla kuudes Helsingin MM-kisoissa 2005.
Ennätykset

Maraton: 2.12.12 (2005)
Alex MacLean

Alex S. MacLean (s. 1947) on yhdysvaltalainen valokuvataiteilija, joka tunnetaan näyttävistä ilmakuvistaan.
MacLean on valmistunut 1969 kandidaatiksi Harvardista ja arkkitehdiksi 1973. Hän kiinnostui ilmasta näkyvistä maisemista opiskellessaan yhdyskuntasuunnittelua ja hankki lentolupakirjan vuonna 1975. Siitä lähtien hän on hankkinut mainetta vaikuttavilla ilmakuvillaan, joita hän ottaa lennellessään ympäri Amerikkaa ja maailmaa Cessna 182:llaan. Hänen sekä luonnonmaisemia että ihmisen rakennelmia esittävistä kuvistaan on koottu useita näyttelyitä ja kirjoja.
Aiheesta muualla

Alex MacLeanin kotisivut (englanniksi)
Chicagon nykytaiteen museon pysyvä kokoelma Alex MacLeanista  (Arkistoitu – Internet Archive) (englanniksi)